KÖSZÖNTJÜK ÖNÖKET
Mind hallottuk, hogy Jill Dandót megölték
a saját lakása előtt.
Hogy érzi, túl tudja tenni magát ezen a tragédián?
Jill derűlátó személyiség volt,
és biztos azt akarná, hogy én is ilyen maradjak.
Eltelt egy teljes esztendő Jill halála óta,
és még mindig nem volt meg a tettes.
Hogy érzi magát? Begyógyítja az idő a sebeket?
Nagyon sok ember segített az elmúlt egy évben.
Ő volt az ország üdvöskéje.
Egyszerűen felfoghatatlan volt,
hogy nem kapták el a tettest.
Egy nap épp a templomba készültem.
Jó reggelt! Ez a híradó.
A rendőrség letartóztatott egy férfit,
akit Jill Dando megölésével gyanúsítanak.
Hallottam a hírekben, hogy letartóztattak valakit.
…egy kilométerre lakik Ms. Dando lakásától.
Na mondom: „Végre-valahára
elkaptak valakit Jill meggyilkolásáért.”
A rendőrség mindent lefoglalt, ami a férfi lakásán volt.
A híradó műsorvezetője bemondta a tettes nevét.
…Barry Bulsara.
Leblokkoltam.
Azt gondoltam: „Ez nem lehet az a Barry Bulsara.”
Ez kész őrültség.
Ő a bátyám.
Képes lett volna rá?
JILL DANDO MEGGYILKOLÁSA
A mai napon bejelentette a rendőrség, hogy letartóztattak egy férfit
Jill Dando megöléséért.
RENDŐRSÉG
Egyelőre nem erősítették meg, ki a gyanúsított.
HAMMERSMITHI RENDŐRSÉG
Hatalmas előrelépés volt, hogy letartóztattuk azt,
akit Jill Dando megölésével vádoltunk.
A 27-es.
Azt írtam a naplómba: „Attól tartok, egy beteg ember, egy magányos farkas…
egy elvetemült, egy pszichopata,
egy zavart elme vagy egy megszállott lehet a merénylő.”
Barry George-ra illett a profil.
Jill Dando meggyilkolása volt
a londoni rendőrség…
NYOMOZÓTISZT
…egyik legkiemeltebb ügye.
Körülbelül 4000 embert hallgattunk ki a nyomozás során.
Csak az járt a fejemben, hogy helyesen járjunk el.
BARRY GEORGE KIHALLGATÁSA ELSŐ NAP
Volt fegyver az ön birtokában?
Egy replika.
Tehát volt egy replika fegyver a birtokában?
Igen, uram.
Az volt az érdekes, hogy válaszolt a kérdésekre
a kihallgatás során.
Nem egy szimpla fegyver, hanem egy replika.
A legtöbb gyanúsított egyetlen kérdésre sem szokott felelni.
Felteszek pár kérdést, Barry.
Szeretném, ha megpróbálná felidézni,
milyen érzés volt, amikor letartóztatták.
A rendőrök ki akartak hallgatni,
csak azt nem tudtam, miért,
elvégre nem tettem semmi rosszat.
Egyébként ismerős volt Jill Dando neve?
Sosem találkoztam vele. Azt sem tudtam, kicsoda.
A rendőrök folyton róla kérdezgettek.
Pedig tényleg nem tudtam, kicsoda.
Vásárolt ön valaha egy G145-ös, nyolcmillis automata fegyvert?
Nem, uram.
- Birtokolt valaha ilyet? - Nem, uram.
- Volt ilyen a kezében? - Nem, uram.
- Tüzelt valaha ilyennel? - Nem, uram.
Tudtuk jól, hogy hazudik.
Az egyik fotón olyan fegyver volt a kezében,
mint amilyennel lelőtték Jill Dandót.
Felismeri a képen látható férfit?
Nem én voltam azon a fotón, amit megmutattak.
Ön szerint kicsoda?
Bárki lehet.
Ön van rajta, Mr. George.
Jó estét! A rendőrség
letartóztatott egy férfit Jill Dando megölésének gyanújával.
A férfinek köze lehet egy tavalyi bűntényhez,
a BBC műsorvezetőjének, Jill Dandónak a megöléséhez.
A DAILY MIRROR KÖZPONTJA CANARY WHARF, LONDON
Barry George letartóztatása akkora felhajtással járt…
VOLT BŰNÜGYI TUDÓSÍTÓ, THE MIRROR
…mint anno Jill Dando meggyilkolása.
A feletteseim mindenre kíváncsiak voltak.
Hogy ki ez a fickó, mit lehet tudni róla. Minden apró részletre.
Felhívtam a kapcsolataimat.
Sikerült találnom valakit,
akit sok hasznos információba beavattak.
Azt mondta: „A fickó neve Barry Bulsara.”
Erre én: „Barry Bulsara? Csak nem Freddie Mercury rokona?”
Mert tudtam, hogy Freddie igazi neve Bulsara volt. Ritka egy vezetéknév.
Na mondom: „Ez nem lehet véletlen.”
A törvényszékiek elkezdték átfésülni a gyanúsított lakását,
ami vélhetően a nap végéig is eltarthat.
Tele voltak vele az újságok meg a tévécsatornák.
A rendőrség szerint jelentős előrelépés történt
egy immár 13 hónapja tartó nyomozásban.
Megállás nélkül hívogattak az újságírók…
JILL ÜGYNÖKE
…hogy nyilatkozzak nekik.
A gyanúsítottat jelenleg is kihallgatják.
Tudtam jól, hogy ez lesz az év legjelentősebb eseménye.
A 24 óra elteltével hosszabbítást kérhet a rendőrség
a gyanúsított további kihallgatására.
Azt mondták Freddie Mercury képviselői,
hogy nincs Barry nevű kuzinja,
és nem tudják, ki lehet a fickó.
A családtagjai cáfolják a rokonságot.
Azt gondoltam: „Most mi van?
Ez a pasas valami álmodozó?” Erre a kapcsolatom: „Fogalmazzunk úgy,
hogy nincs ki mind a négy kereke.”
CORK ÍRORSZÁG
Megkönnyebbültem, amikor azt hallottam…
BARRY GEORGE HÚGA
…hogy nem tudják, mi a vezetékneve.
Tipikus hétköznapi család voltunk.
Ilyen esetek nem hétköznapi emberekkel történnek.
Azt gondoltam, majd csak elül a vihar,
és senkinek sem kell mesélnünk róla, hogy mit kellett átélnünk.
Úgy voltam vele, hogy félreértés történt.
Hamar rájönnek majd, hogy rossz embert kaptak el, és elengedik.
BARRY GEORGE KIHALLGATÁSA MÁSODIK NAP
Mindenkinek meg kell adni az esélyt arra,
hogy bizonyítsa az ártatlanságát,
mert ha bűnös, az előbb-utóbb úgyis kiderül.
- Szokott hazudni, Mr. George? - Nem.
- Ön Freddie Mercury unokatestvére? - Nem, uram.
De volt, akinek ezt mondta?
Igen, uram.
- És ez nem hazugság? - De, uram.
Egyre melegebb lett a helyzet.
Az járt a fejemben, hogy be akarnak feketíteni,
bűnbakot akarnak csinálni belőlem. Ilyen egyszerű a képlet.
Miért érdekli Jill Dando?
Nem érdekel Jill Dando, uram.
Fogalmam sem volt róla, hogy kicsoda.
Tudja, ki volt Jill Dando?
Amíg meg nem halt, nem tudtam.
Barry George azt ismételgette, hogy nem ismerte Jill Dandót,
és nem is hallott róla, de ez hazugság volt.
Fényképeket találtunk a lakásán női műsorvezetőkről.
A MUNKAHELYEMEN LETTEM SZERELMES
Mindenkit érdekelnek a celebek.
Autogramot akarnak, vagy találkozni velük.
De Barry George érdeklődése bizalmasnak, már-már titkosnak tűnt.
Tudta, kicsoda Jill Dando.
Nehéz volt és megterhelő.
A lakásán talált rengeteg fotó és cikk dacára
nem volt semmi konkrétum,
ami alapján elítélhettük volna Jill Dando megöléséért.
Kihasználtuk a maximális, 96 órás fogvatartási időt.
Ezt követően vagy vádat emelünk, vagy szabadon engedjük.
Azok az emberek, akik olyan sorozatokat néznek, mint a CSI: A helyszínelők,
látni akarják a gyilkos fegyvert, a szilárd bizonyítékot,
ami a valóságban sokszor elő sem kerül.
NYOMSZAKÉRTŐ
A nyomozás a metodikáról és a folyamatról szól.
HUZAGOLT NEM HUZAGOLT
Visszamentem a törvényszékiekhez.
Én is átfésültem a lakását. Előkerült egy kabát.
Ez a kabát nagyon hasonlított arra,
amit a merénylő viselt az egyik szemtanú vallomása alapján.
Lefényképezték a ruhadarabot, és elküldték törvényszéki kivizsgálásra.
A bizonyítékként lefoglalt ruhadarab
egy fekete kasmír kabát volt, mint amilyen ez is.
De ha én lettem volna az elkövető, találtak volna kasmírt és gyapjút.
Szövetek ezreit.
Számos tárgyi bizonyíték hamar lebomlik.
Így annak az esélye, hogy találnak vért,
szöveteket vagy lőport, igencsak minimális volt,
mert azóta már eltelt egy év.
Ha nincs konkrét bizonyíték,
ami összeköti George-ot a tetthellyel,
szabadon kell engedni.
Aztán megjött a jelentés.
A labor lőporrészecskére bukkant
a kabát egyik belső zsebében.
Elsütött fegyverből származó lőpormaradványokra.
És éppen olyan lőpor volt a kabátban,
mint amilyet a bűntett helyszínén találtunk.
Ez gyökeresen megváltoztatta a nyomozás menetét.
Mivel magyarázza, hogy lőporra bukkantunk a kabátja zsebében, Mr. George?
Arról a kabátról beszélünk, amelyet aznap viselt,
amikor megölték Jill Dandót. Mivel magyarázza?
Semmivel.
Én erről semmit sem tudok.
Ekkor szólt az ügyvédje, hogy ne válaszoljon több kérdésre.
Megvolt a szükséges bizonyíték.
Így megvádoltuk Jill Dando meggyilkolásával.
Négy napnyi kihallgatást követően Hammersmithben,
nyugat-Londonban letartóztatták a magát Barry Bulsarának nevező férfit,
akinek a valódi neve Barry Michael George.
A vezető nyomozó, Hamish Campbell
nem nyilatkozott a riportereknek.
Mr. Bulsarát egy dél-londoni börtönbe szállították.
Ez lesz Barry Bulsara első napja a fogdában, ahová azért került,
mert megölte Jill Dandót.
Épp egy áruházban vásárolgattam Corkban,
amikor felhívott Barry ügyvédje.
Azt hittem, azt mondja, hogy nincs gond, elengedték.
De nem ezt mondta.
Hanem azt, hogy: „Nagyon sajnálom,
de tudnia kell, hogy vádat fognak emelni a bátyja ellen.”
Hozzátette azt is, hogy lőporrészecskét találták a kabátján.
Abban a pillanatban átfutott a fejemen: „Lehet, hogy ő volt?”
BELMARSH BÖRTÖN THAMESMEAD, LONDON
Harminckét évig voltam börtönben, és épp a Belmarshban töltöttem egy büntetésemet.
Ismertem egy újságírót a Punch magazintól.
Egy nap felhívott, és azt mondta: „Barry George-ot letartóztatták…
ÚJSÁGÍRÓ, INSIDE TIMES
…egy híres személy kivégzéses meggyilkolásának gyanújával.
Nem tudnál elbeszélgetni vele?”
Mire én: „De, miért is ne?”
Letettem a kagylót, odamentem az egyik rendes smasszerhoz:
„Hallom, itt van Barry George.” Erre ő: „Ja, a kórházban.”
Visszamentem a cellámba. Fél óra múlva eljátszottam, hogy szívrohamom van.
Bejöttek az őrök, átvittek a Belmarsh kórházába,
és rögtön kiszúrtam George-ot az újságcikkekből.
Dumálni kezdtem vele.
Nyilván nem tudtam jegyzetelni,
mert épp azt tettettem, hogy szívrohamom van,
és kicsit feltűnő lett volna, ha irkálok.
Először azt kérdeztem: „Mi a neved?”
Azt mondta: „Barry.”
Na mondom: „Oké. Szereted a fegyvereket?”
Rám nézett, és azt felelte: „Ja, a Guns N' Roses miatt.”
Azon filóztam, hogy tuti begyógyszerezték,
mert baromi lassan beszélt.
És nyilván a szaftos sztori érdekelt.
„Én öltem meg Jill Dandót.” Ez lehetne a nagy fogásom.
„Te ölted meg?”
Azt válaszolta: „Nem.”
Erre én: „Tudod, kit öltek meg?” Mire ő: „Igen. Jill Dandót.”
Ránéztem, és az volt a benyomásom,
hogy valami nem stimmel a fickóval.
Elküldtem az ismerősömnek az anyagot.
Elmondtam, hogy ez a csávó nem képes hidegvérrel gyilkolni fényes nappal,
hogy aztán egy évig hallgasson róla.
Kizárt, hogy eddig titkolta volna.
Amikor megláttam Barryt a plexi mögött,
elképesztően szörnyű érzés fogott el.
Olyan kiszolgáltatottnak tűnt. És mivel nem érintkezhettünk,
odatette a kezét az üveghez pont így. Majd én is így tettem.
A szemembe nézett, és azt mondta: „Nem én tettem.”
Azt gondoltam: „Nekem ennyi elég.
Harcolni fogunk.”
Meg kellett szereznünk a lehető legjobb ügyvédet.
Michael Mansfield, csapó.
ÜGYVÉD
Hálásak lennénk,
ha felsorolná a legnevesebb ügyeit.
Meddig ér rá?
Több rendőrtisztet is feljelentettek fokozott brutalitás miatt.
Michael Mansfield egy nagyformátumú ügyvéd.
Ő képviselte a Birminghami hatost.
Guildfordi négyes, Tottenhami hármas, Cardiffi ötös.
Véres Vasárnap Észak-Írországban. Hillsborough.
A teljes igazság, és az, hogy pontosan mi történt,
még nem derült ki.
Mohamed Al-Fayed és Diana, utóbbi azért elég komoly.
Fekete közösségeket érintő ügyeim is voltak.
Ezek közül talán a Lawrence-ügy volt a legjelentősebb.
Amikor először találkoztam Barryvel, beletelt némi időbe, mire kialakult
egy afféle bizalmi kapcsolat.
Egyszerűen nem tudtam felfogni,
hogy működik az észjárása.
Nem úgy reagált a dolgokra, ahogy egy átlagember szokott.
Az volt a fő problémám, hogy a rendőrök ráaggatták
ezt a „magányos farkas” jelzőt.
Miért épp őt gyanúsítják?
Azért, mert furcsa figura, megszállottja a nőknek,
de nem konkrétan Jill Dandónak.
És mert érdekelték a fegyverek.
A rendőrség szerint ez kétségbevonhatatlanul arra utal,
hogy ő a tettes.
Pedig nem.
Ha rendőr lennék, másképp közelítettem volna meg a kérdést.
A legtöbb esetben ott rejlik a válasz a bűntett helyszínén.
Odatekertem biciklivel.
Az előkert kicsi.
A bejárat négy-öt lépésre van a kaputól. Ez szinte semmiség.
Kiszáll a kocsijából, becsukja az ajtaját,
majd a bejárathoz megy, ami mindössze néhány méter.
Kizárt, hogy egyetlen tettes van.
Kellett valaki, aki belső információval rendelkezett.
Bárhogyan próbálja meg az ember Barry George-ot beállítani a merénylőnek,
nem áll össze a kép.
Nála kellett lennie a megtöltött fegyvernek,
és el kellett bújnia az előkertben úgy, hogy Jill ne láthassa.
Több órán át ott kellett bujdosnia.
Ez nem stimmel.
Rájöttem, hogy igazságtalanság történt.
Amit ilyenkor érez az ember, az nem szomorúság, hanem inkább düh.
Tennem kell valamit.
Azt kérdeztem magamtól: „Jól van ez így?
Igazságos lenne? Végig tudná csinálni a tárgyalásokat?”
Így hát arra kértem, hadd vizsgálják meg pszichológusok,
hogy kaphassunk róla egy képet.
Megtudtam, hogy Barry George esete komoly fejtörést okozott az ügyvédeknek.
Michael Mansfield érezte, hogy gond van…
TÖRVÉNYSZÉKI PSZICHOLÓGUS
…és ki kell vizsgálni.
A vonaton ülve azon gondolkodtam, milyen lehet a fickó,
hisz mindenhol róla írtak,
a szörnyetegről, aki „megölte” Jill Dandót.
De amikor megérkeztem a börtönbe, annyira levertnek tűnt,
és teljesen szét volt esve.
Elég durva volt. Elkezdtek ömleni belőle a szavak.
Mintha hirtelen egy lavina zúdult volna rám.
„Ezt csinálták, azt csinálták.”
Az intelligenciaszintje 70 és 85 közé volt tehető,
ami rendkívül alacsony.
A memória, az információk feldolgozása,
minden alapján az alsó egy százalékba tartozott.
Tehát az emberek 99%-a magasabb intelligenciával rendelkezik.
A NEVE BARRY BULSARA
Minden újság a tettes hátterének akart utánajárni.
AZ ÁLMODOZÓ BARRY GEORGE ÉLETE
És hát elég érdekes dolgokat találtunk.
ÚJSÁGÍRÓ, MŰSORVEZETŐ
Hamar világossá vált, hogy Barry George valójában
egy fantáziavilágban él.
FREDDIE MERCURY UNOKATESTVÉRÉNEK HAZUDTA MAGÁT
A 80-as években megbüntették, mert rendőrnek adta ki magát.
Azzal szédítette a nőket, hogy a légierőnél szolgált,
pedig az volt az igazság, hogy nem volt alkalmas a seregbe.
Maga őrült?
Nem.
Előkerült róla egy felvétel.
Hirtelen Steve Majorsként lett ismert,
és olyan mutatványokba vágott bele,
hogy görkorcsolyában felugratott emeletes buszok tetejére.
Tehát még sosem csinált ilyet?
Soha. Még egyszer sem.
Még egy rámpán sem próbálkozott ezt megelőzően?
Nem.
Több csigolyája is elmozdult a helyéről, eltört a combcsontja,
szóval látszott, hogy fantáziavilágban él.
De azt is kinéznénk belőle, hogy ő volt az,
aki odasétált Jill Dando mögé, és hidegvérrel főbe lőtte?
Két fő eleme van egy ügynek.
Az egyik a vádlott,
a másik pedig maga a bizonyíték.
A ballisztikusok kielemezték a helyszínen talált töltényhüvelyt.
Módosítottak rajta.
Ritkán láthatók olyan bemélyedések, mint azon a hüvelyen.
Mintha valaki otthagyta volna a kézjegyét a rendőrségnek azt mondva:
„Jártas vagyok az ilyen típusú lövedékekben.”
Szolgáltam Kelet-Európában,
és a bemélyedés sajátos stílusra utal.
Felmerül a kérdés, milyen ország jöhet szóba? Hát Szerbia.
Volt egy szerb kapcsolat.
Az orrunk előtt.
És volt már példa ilyenre.
BELGRÁD SZERBIA
Áprilisban, még Jill Dando halála előtt,
egy másik újságíróval is végeztek
a belgrádi otthona előtt, 11 nappal Jill halálát megelőzően.
A nyomozók elvetették az esetleges szerb szálat.
Semmilyen kapcsolat nincs a feltételezések
és a gyilkosság…
Nem akarok tréfálkozni,
de szerintem a rendőrök nem vették komolyan,
mert nem jártak utána az esetleges szerb szálnak.
Pedig minden jel arra utalt, hogy egy előre kitervelt kivégzés történt,
ami nagyon nem vall Barry George-ra.
Vajon elfogult lennék?
A nyomozás nagy részben arra irányult,
hogy felkutassunk párat a fotókon szereplő nők közül.
Az elő nem hívott filmek.
Ha magamnak csináltam őket, miért nem vittem el előhívatni?
Mert rengeteg volt.
Azt mondták…
Hogy is fogalmaztak? Ja igen, „zaklattam” embereket.
Pedig én csak beszélgettem velük,
és ha azt láttam, hogy zavarom őket,
elsétáltam.
Ahogy egyre közeledett a tárgyalás,
sorra derültek ki egyéb részletek.
A pusztán aggasztó viselkedés kezdett átcsapni valami súlyosabba.
Az eleinte ártalmatlannak tűnő álmodozóból
valami sokkal rémisztőbb lett.
BŰNÜGYI NYILVÁNTARTÁS
Találtunk feljegyzést megkísérelt nemi erőszakról, szexuális bántalmazásról.
Aztán újabb bizonyíték látott napvilágot.
Megszállottja volt Diana hercegnőnek,
és többen is látták a Kensington-palotánál
egy kötéllel, harci felszerelésben egy 30 centis kést szorongatva.
Akkoriban a rendőrség szerint ez nem adott okot az aggodalomra,
amit elképesztőnek találok.
Ez nem normális viselkedésre vallott.
Ez is egy olyan részlet volt a média számára,
ami arra engedett következtetni, hogy Barry lehet a tettes.
KÖZPONTI BÜNTETŐBÍRÓSÁG
Barry George-ot tavaly májusban tartóztatták le.
A tárgyalása a mai napon veszi kezdetét,
és várhatóan legalább hat hétig tart majd. A vádlott mindent tagad.
A London Evening Standard bírósági tudósítója voltam.
Az emberek mindenről tudni akartak…
VOLT BÍRÓSÁGI TUDÓSÍTÓ
…már a tárgyalás előtt.
Tele volt az utca tévésekkel a bíróság előtt.
Leállt a forgalom. Hatalmas esemény volt a média számára.
Két évvel és nyolc nappal Jill Dando halálát követően
megérkezett a vőlegény, Alan Farthing a bíróságra.
Jill bátyja, Nigel, valamint további családtagok is megjelentek.
A vádlott részéről Barry George húga, Michelle Diskin érkezett.
George-ot Michael Mansfield képviseli.
Akkor látták először Barry George-ot nyilvánosan a letartóztatása óta,
ami azért volt fontos, mert mindenki tudni akarta,
ki lehet Jill Dando gyilkosa.
Elég közel ültem Barryhez.
Nagyon elveszettnek tűnt.
Amikor az ügyész elkezdte kifejteni az ügy részleteit,
okosabbak lettünk azt illetően,
hogy miért épp Barry George-ot tartóztatták le.
Az első pár hét során kiderült,
hogy egy szemtanú feltehetőleg látta Barry George-ot a Gowan Avenue-n
a gyilkosság napján, reggel fél nyolckor.
Susan Mayes azt mondta a bíróságon, hogy látta a vádlottat
Jill Dando lakása közelében.
Ms. Mayes szerint a férfi
idegesnek tűnt, és igyekezett eltakarni az arcát.
Azt is megtudtuk, hogy Barry George
ki akarta deríteni, merre járt aznap reggel.
A gyilkosság napján George egy helyi tanácsadó cégnél, a HAFAD-nál járt.
Két nappal később visszatért, hogy megkérdezze, mikor járt ott.
Az ügyész szerint George ezzel hamis alibit akart kreálni.
Majd megemlítették a lőporrészecskét,
amit a kabátzsebében találtak.
Az ügyész szerint ez bizonyította, hogy elsütött fegyver közelében volt.
George a kihallgatása során
nem tudott magyarázatot adni a lőporra,
és ezt meggyőző bizonyítéknak vették.
Az ügyész szerint földre kényszerítettem Jillt,
és fegyvert szegeztem a fejéhez.
De ha tényleg földre kényszerítettem volna…
- Bemutathatom magán az esetet? - Persze.
Ha magát a földre nyomnám,
- ugyebár az ajtó felé néz. - Úgy van.
- Épp a zárba helyezi a kulcsot. - Igen.
Ha most a földre nyomnám, amit állítólag
- bal kézzel tettem… - Igen.
Akkor tele lenne a merénylő ruhája vérrel és lőporral.
De csak egyetlen részecskét találtak, igaz?
Szerintem eleget mondtam.
Lassan elérkeztünk a záróbeszédekhez,
és úgy voltunk vele, hogy lényegében összeállt a kép.
Nyilván a lőpor volt az első számú bizonyíték,
de minden más, ami elhangzott,
csak közvetett bizonyítéknak számított, bármennyire is kellemetlen volt.
Amikor az ügyész összegezte a vádakat, az volt a kérdés: „Vajon ez elegendő-e?”
Van egy olyan régi mondás a rendőrség köreiben,
hogy amíg ki nem faggatott Michael Mansfield
a jegyzeteid tartalmáról,
addig rendőrtisztként nem estél át a tűzkeresztségen.
Természetesen rendkívül ideges voltam,
hisz Mr. Mansfieldet képtelenség átverni,
és hiba azt hinni, hogy nem talál választ mindenre.
Michael Mansfield egyszer azt mondta,
hogy valahányszor kikérdez egy rendőrt a bíróságon,
abból indul ki, hogy hazudik.
Eljött tehát a nagy pillanat, amikor Michael Mansfield
kikérdezte Hamish Campbellt.
Senki sem engedett a saját igazából.
Lőporrészecskére bukkantak,
de ez fordítva is megközelíthető.
Ha máshol nem találtak lőport,
mondjuk a lakásán, az fontos.
George egy elsütött fegyver közvetlen közelében tartózkodott,
de tagadta, hogy korábban bármilyen fegyverrel tüzelt volna.
Nem volt rá bizonyíték, hogy birtokolta azt a fegyvert,
amellyel megölték Jill Dandót.
A fegyver birtoklása, a fegyveres kártyák,
a magazinok, a pisztolytáska.
Ha valóban utánajártak volna a szerb szálnak…
Körbekérdeztünk a biztonsági szerveknél a potenciális szerb kapcsolatot illetően,
és semmilyen bizonyíték nem utalt arra,
hogy a szerb-NATO konfliktus érintett lenne.
Mi bizonyította, hogy odavolt Jill Dandóért?
Lehet, hogy leállt beszélgetni nőkkel,
és Freddie Mercury unokatestvérének adta ki magát,
de ettől még nem gyilkos.
Barry George-ból abszolút ki lehetett nézni a gyilkosságot.
Nem Barry George ölte meg Jill Dandót.
A védőügyvéd, Michael Mansfield szerint a Crimewatch műsorvezetőjével
egy alvilági bérgyilkos végezhetett,
vagy egy szerb illető bosszúból…
Mr. Mansfield azt mondta, a 80-as évektől fogva nincs bizonyíték rá,
hogy a védence birtokolt,
hordott vagy vásárolt fegyvert…
Mr. Mansfield szerint a rendőrség
nem talált semmilyen lőfegyvert Mr. George lakásán.
Teljesen biztos voltam benne, hogy nem fogják elítélni,
mert nyilvánvaló volt
a bizonyítékok alapján, hogy nem Barry tette.
A bíró három napot szánt a bizonyítékok összegzésére.
Majd kiküldték az esküdteket, hogy vitassák meg az ügyet.
Gage bíró kérésére megfontolják döntésüket,
és egyhangú álláspontra törekednek.
Minden egyes nap az ítéletre vártunk.
Mindnyájunkat behívtak a bíróságra.
Azt mondták, megszületett a döntés.
Az egyik esküdt, aki az első sorban ült, sírva fakadt,
és ez eléggé árulkodó volt.
Az esküdtek elnöke felállt.
Emlékszem, egymás szemébe néztünk.
Feltették a kérdést: „Önök szerint Barry George
bűnös vagy ártatlan?”
A válaszuk…
Bűnösnek találtak.
Hogy ítélhettek el?
Ránéztem Barryre.
Az a tekintet…
A teljes reményvesztettséget sugallta.
Aztán elszabadult a pokol.
A bíróság ma délután bűnösnek találta Barry George-ot…
…Jill Dando meggyilkolásában.
A bíró szerint Barry George megfosztotta Ms. Dando vőlegényét, a családtagjait,
a barátait és az országot egy szeretett, népszerű személyiségtől.
ELÍTÉLTÉK
Egy nőgyűlölő magányos farkas életfogytiglant kapott.
Ezzel pont került az 1999-es sokkoló eset végére.
Ha valaki kiszámíthatatlan és veszélyes, az jó eséllyel az is marad.
Csak egy igazságos ítélet születhet: az életfogytiglan.
Most, hogy Barry George megkezdi büntetését,
mindenki azon tanakodik, mitől lett egy ártalmatlan különcből
egy csapásra hidegvérű gyilkos.
BŰNÖS ÉLETFOGYTIGLANT KAPOTT
Barry George, aki mindig is hírnévre vágyott,
hirtelen az ország legismertebb alakja lett.
Valószínűleg nem ilyen hírnévre vágyott, de ez jutott neki.
Eléggé megviselt, mert úgy éreztem, mindent megtettünk, amit lehetett.
Bebizonyítottuk, hogy lényegében nincs is mire alapozni a vádakat.
Azt gondoltam: „Mi az ördögöt csináltam? Félreértettem valamit?”
Nincs kétségem, és ha az emberek utánajárnak,
és átlátják, akkor akárcsak az esküdtek,
ők is meggyőződnek Barry George bűnösségéről.
Az, hogy elítélték, sikernek számított.
Jill családjának nevében annyit mondanék,
hogy üdvözöljük az ítéletet.
Bizonyára megértik, hogy ez a két év
nagyon nehéz volt nekünk, közeli hozzátartozóknak.
De erőt merítettünk azok jóakaratából,
akik országszerte szerették Jillt.
Mit érzett akkor?
Erre nem válaszolok.
Mert tudom, mi jött ezután.
ÍRORSZÁG 2023
Már Írországban élek.
Olyan békés itt.
Londonban úgy bántak velem, mint egy féreggel, de itt nem.
- Pillanat! - Persze.
- Egy kis frissítő. - Kell is az.
Nyolc évig ültem börtönben.
Tudtam jól, hogy nem követtem el azt, amivel megvádoltak.
Átvettem magamban mindent lépésről lépésre.
Nyitva tartottam a szemem és a fülem
azt remélve, hogy amit hallok,
az segíthet…
és segített is.
Raphael Rowe vagyok.
Oknyomozó újságíróként dolgozom.
Pár évvel Barry George elítélése után…
OKNYOMOZÓ ÚJSÁGÍRÓ
…megkeresett a húga.
A segítségemet kérte,
és azt, hogy bizonyítsam be: téves ítélet született.
A BBC Panoramánál dolgoztam,
de húszéves koromban
tévesen elítéltek gyilkosságért és rablásokért.
A következő 12 évet maximális biztonságú börtönökben töltöttem.
Régóta várok már erre.
Csak és kizárólag a húgomnak köszönhetem, hogy ma itt állok.
Michelle meggyőző volt.
Mintha a húgomat hallottam volna,
aki anno azt kérte, hogy segítsenek rajtam.
Teljesen átéreztem.
Nem én öltem meg.
Nem érdemlem meg, hogy itt legyek.
Az első beszélgetésünk során
elmondta ugyan, hogy ártatlan,
de nem tudott normális alibivel előállni.
Tehát nem maga ölte meg?
Persze hogy nem.
Oké, akkor utánajárok magam,
vajon igazat mond-e.
Azt tettem, amihez a legjobban értek.
Átolvastam minden nyilatkozatot.
Ellentmondásokat kerestem.
Eléggé megdöbbentett, amit kiderítettem.
Az egyetlen bizonyíték, ami összekötötte a bűnténnyel,
az a lőpor volt.
Megvan a kapcsolat, az esküdteknek elég ennyi.
Mit keresne lőpor egy ártatlanon?
Amerikába utaztam, ahol Bostonban beszéltem az FBI-jal,
és azt kérdezték, mennyire hiteles a lőpor nyoma,
ugyanis Amerikában sokszor nem az
a sok szennyeződés miatt.
Azt kérdezte egy ballisztikus:
„A gyilkos fegyverből való? Elsütött fegyverből való?”
Ha mondjuk egy taxiban bukkantak volna erre a kis részecskére,
senki sem elsütött fegyvert mondana.
Teljes mértékben megcáfolta a bizonyítékot,
ami alapján elítélték Barry George-ot.
Miután mindezt kiderítettem, benyújtottam a jelentésemet
a fellebbviteli bíróságnak,
akik válaszul azt közölték,
hogy a ballisztikai bizonyíték nem elegendő,
ami a bűnösség kérdését illeti, így nem lehet számításba venni.
Ekkor azt mondta a bíróság, hogy annullálják a vádlott bűnösségét,
mert újraértelmezték a lőpormaradvány hitelességét.
És az ügyet újra kell tárgyalni.
Tisztára déjà vúm volt.
Michelle több év után tért vissza Írországból,
hogy részt vegyen bátyja tárgyalásán.
Reméljük, ma igazságosan fognak eljárni Barry ügyében. Köszönjük!
A bíró megkérdezte, hogy döntöttek az esküdtek.
Akik azt mondták, Barry nem bűnös.
Annyi évet követően első alkalommal hagytam,
hogy eluralkodjanak rajtam az érzéseim.
Felálltunk, és ujjongtunk. Éljen!
Az ítéletet követően kimondta a bíróság,
hogy Mr. George hivatalosan is ártatlan.
Akkor még fel sem fogtam.
Barry George szabad emberként távozik a bíróságról
nyolc teljes esztendőt követően.
Örültem, hogy szabad lehettem.
Amikor a nap 24 órájában vádakat vágnak a fejedhez,
és ez idővel sem múlik el…
Mi mást érezhetne az ember?
Barry George a hátsó kijáraton távozott.
Amikor beszállt a kocsiba, kimerültnek, ugyanakkor felszabadultnak tűnt.
A húgom az én támaszom.
De ezt el ne mondják neki!
Először is azzal kezdeném, hogy csalódtunk az ítéletet illetően,
de elsősorban Jill barátai és rokonai miatt.
Hogy szerintem jó döntés született-e?
Természetesen elfogadjuk a bíróság döntését.
De úgy gondolom, hogy a 2001-ben meghozott ítélet volt a helyes.
Kielemezzük az új ítéletet,
és átgondoljuk, hogyan tovább.
Köszönjük!
Ez nem kínos a rendőrség számára?
Köszönjük!
Barry George immár szabad ember.
De felmerül a kérdés:
„Ha nem ő ölte meg Jill Dandót, akkor mégis ki?”
HUSZONNÉGY ÉVVEL A GYILKOSSÁG UTÁN
Nagyon érdekesnek tartom, hogy a felmentését követően
nem kezdtek újabb nyomozásba, ami Jill Dando halálát illeti.
A rendőrség úgy volt vele, hogy ez egy lezárt ügy.
Az ügy szerepelt a hírekben, és nyilatkoztak is róla
huszonhárom teljes éven át.
Az emberek szeretik a rejtélyeket.
Csakhogy ez szerintem nem rejtély.
Ha feltenném a kérdést, hogy megölte-e Jill Dandót, mit felelne?
Azt, hogy nem.
Nagyon dühítő, hogy elvettek nyolc évet az életemből.
Valósággal keresztre feszítettek.
Úgy gondolja, Barry George Jill Dando gyilkosa?
Úgy gondoltam.
És most?
Nem változott a véleményem.
Ha bárki azt állítja ebben a dokumentumfilmben,
hogy Barry George a tettes,
annak sürgősen orvoshoz kéne fordulnia.
Minden forrásukat arra a szerencsétlenre pazarolták el,
miközben a valódi tettes szabad,
és épp vacsorázgat valahol. Ez egyszerűen nevetséges.
Barry George-ot felmentette a bíróság, ami az ártatlanság hitelesítése.
A rendőrség meg azt mondja: „Nem nyomozunk tovább. Megoldottuk.”
Pedig újra kéne nyitni az ügyet.
Nyomozniuk kellene.
A közvélemény is tisztában van vele, hogy nem került pont az ügy végére.
Így logikus, ha az emberek utána akarnak járni.
JILL DANDO MEGGYILKOLÁSA
GOOGLE KERESÉS
KI ÖLTE MEG JILL DANDÓT?
Továbbra is homály fedi, hogy mi történt aznap délelőtt,
hisz a tettest máig nem kapták el.
Akadtak olyan sztorik,
hogy esetleg ez történhetett Jill-lel,
vagy az történhetett Jill-lel.
Mindennap van egy új sztori, aztán elszáll.
Én ilyenkor mindig megvonom a vállam.
Ezek a történetek nem hitelesek.
Bekerülnek az újságokba egy napig, aztán elfelejtődnek.
MAJDNEM LELEPLEZŐDÖTT
Olyasmiket emlegettek…
JILL NAGY NEVEKRŐL BESZÉLT
HALÁLOS FENYEGETÉSEKET KAPOTT
…az évek során, hogy Jill kutakodott valami után,
ami végül ahhoz vezetett, hogy valaki elhallgattatta,
de ezzel nem értek egyet.
TÉVEDÉSBŐL ÖLTÉK MEG?
Nem egyedül tette volna,
ráadásul azok, akik túlélték a mészárlásokat,
mindent megtettek volna annak érdekében, hogy fény derüljön a titkos nyomozásra.
Szörnyű emberekről hallani, akik szörnyűségeket művelnek,
és ez aggaszt engem: az emberek mentalitása az,
ami a sok borzalmat szüli.
Van elképzelése, ki tehette?
A saját érdekemben inkább nem válaszolnék.
De akadnak feltételezések az alvilágban.
Fogalmazzunk így!
Nem az, akire gondolnánk. És pláne nem Barry George.
Egy bérgyilkos tette.
Nem tudná elmondani, hogy miért tették?
Nem. Ha elmondanám, rájönne. Úgyhogy nem.
Mit tanácsol a leendő újságíróknak?
Anno a helyi újságnál tanácsülésekre jártam,
interjút készítettem egy aranylakodalmat ünneplő párral.
Meg kell ismerni az embereket.
Az a lényeg, hogy minél többet megtudjunk az emberekről.
Újságíróként nem hagynak nyugodni a megoldatlan ügyek.
Számomra az, hogy 24 évvel később is azt kell mondanom,
hogy továbbra sem tudjuk, ki ölte meg Jill Dandót,
egyszerűen felfoghatatlan.
A Crimewatch sikeres. Adásban vagy, majd tíz percre rá
megállás nélkül telefonálnak az emberek.
Több mint húsz éven át jöttek oda hozzám,
és szegezték nekem a kérdéseket, amikre most válaszolok.
És nincs is ezzel semmi gond.
Őszintén remélem, hogy egy nap kiderül az igazság.
Hogy előkerül valami új bizonyíték. Remélem, hogy így lesz.
Addig is kénytelenek vagyunk várni,
míg egy nap azt nem mondja a rendőrség:
„Most már el tudjuk kapni Jill gyilkosát.”
Van, hogy felkavarja, amit a Crimewatchban lát?
Néha igen. De ezek nagyon ritka bűntények.
Nem arról van szó, hogy épp sétálgatunk,
és azt gondoljuk, mi is így végezzük majd.
A feliratot fordította: Tulik Dániel